Cupa “Ursul 1 Mai”, eveniment aflat la prima ediție, organizat de Federația Română de Rugby, Ambasada Irlandei și primăria Măgureni, a adunat peste 7 cluburi de mini-rugby din țară.
Evenimentul a fost organizat de Federația Română de Rugby, Ambasada Irlandei și de primăria Măgureni.
“Am fost onorați să o avem prezentă în localitatea Măgureni pe doamna Jennifer Houlihan – reprezentant al Misiunii Ambasadei Irlandei în România care a fost încântată de frumusețile comunei noastre. Le mulțumesc tuturor participanților, de la copiii care au participat la meciurile de Rugby și până la spectatorii care i-au încurajat. Sper să ne revedem sănătoși anul viitor la cea de a doua Ediție a Cupei!”, a menționat, într-o postare pe Facebook, primarul comunei Măgureni, Gheorghe Iordache.
La eveniment au participat peste 150 de copii, reprezentând 7 cluburi din țară, din județele Buzău, Brașov și Prahova.
Competiția de mini-rugby la cele trei categorii de vârstă s-a desfășurat pe stadionul Davidescu.
Primarul Comunei Măgureni, împreună cu reprezentanta Ambasadei Irlandei în România, Jennifer Houlihan, a oficiat deschiderea competiției și a festivităților de premiere a participanților în cadrul unui program artistic susținut de Ansamblul Folcroric Prahovița, din localitate, precum și a unui meci demonstrativ de Rugby-Tag.